एक ऐसी लोकेशन जहाँ छोटे छोटे उद्यम स्थापित हों Computer Repairing Business के लिए उपयुक्त हो सकती है | या ऐसी लोकेशन जो आवासीय क्षेत्र एवं व्यवसायिक क्षेत्र से बराबर की दूरी में स्थित हो भी इसके लिए उपयुक्त हो सकती है | क्योंकि जैसा की हम पहले भी बता चुके हैं बड़ी बड़ी कंपनियों में इस तरह का काम करने के लिए IT Department होता है | लेकिन छोटे उद्यम इनका खर्चा वहन कर पाने में अक्षम होते हैं इसलिए वे यह काम Computer Repairing Service Provider को देते हैं | इसके अलावा घरों में इस्तेमाल में लाये जाने वाले लैपटॉप एवं कंप्यूटर भी ख़राब होने की स्थिति में ऐसी ही दुकानों में ठीक होने के लिए आते हैं | जहाँ तक जगह का सवाल है इस बिज़नेस को शुरू करने के लिए उद्यमी को 100-150 Square Feet जगह की आवश्यकता हो सकती है |